Agus bithibh caoimhneil r'a chèile, 
caomh-chridheach, a' toirt maitheanais 
d'a chèile, eadhon mar a mhaitheas 
Dia dhuibh air son Chriosd. 


EPHÈSIANACH 4:32 


hh 


Ma dh'irioslaicheas mo shluagh-sa, a tha air an gairm air m'ainm, 
iad fhèin, agus gun dèan iad ùrnaigh, agus gun iarr iad mo ghnùis, 
agus gun tionndaidh iad o an droch shlighean; an sin cluinnidh 
mise o nèamh, agus maithidh mi am peacadh, agus leighisidh mi 
am fearann. 2 Eachdraidh 7:14 


Is beannaichte esan aig a bheil a pheacaidh air a mhaitheadh, 
aig a bheil am peacadh air a chòmhdachadh. Salm 32:1 


Ach air dhàsan a bhith làn iochd, mhaith e an aingidheachd, 
agus cha do sgrios e iad: seadh, iomadh uair thionndaidh e a 
chorraich air falbh, agus cha do dhùisg e a chorraich uile. 
Salm 78:38 


Mhaith thu aingidheachd do shluaigh, dh'fholaich thu am peacadh 
uile. Selah. Salm 85:2 


Oir tha thusa, Thighearna, math, agus ullamh gu maitheanas; 
agus pailt ann an tròcair dhoibh-san uile a ghairmeas ort. 
Salm 86:5 


Ma tha thusa, Thighearna, a' comharrachadh euceartan, 
O Thighearna, cò sheasas? Ach tha maitheanas maille riut, 
chum gu'm bi eagal ort. Salm 130:3-4 


Oir ma mhaitheas sibh an cionta do dhaoinibh, maithidh bhur 
n-Athair neamhaidh dhuibh-sa mar an ceudna : Ach mur maith 
sibh an cionta do dhaoinibh, cha mhò a mhaitheas bhur n-Athair 
dhuibh-sa bhur cionta. Mata 6:14-15 


Na tugaibh breth, agus cha toirear breth oirbh: na ditibh, 
agus cha ditear sibh: thugaibh maitheanas, agus bheirear 
maitheanas dhuibh: Lucas 6:37 


Agus fhreagair Iosa agus thubhairt e ris, A Shimoin, tha nì agam 
ri ràdh riut. Agus thubhairt esan, A mhaighstir, abair. 

Bha fear-fiach àraidh ann air an robh dithis do luchd-fiach : 

bha aige air aon neach cùig ceud peghinn, agus air an fhear eile 
leth-cheud. Agus nuair nach robh nì sam bith aca ri phàigheadh, 
mhaith e gu fìrinneach dhaibh le chèile. Innsibh dhomh uime sin, 
cò dhiubh is mò a ghràdhaicheas e? Fhreagair Simon agus 
thubhairt e, Tha mi creidsinn gu'm b' esan, d' an do mhaith e. 
Agus thubhairt esan ris, Is ceart a thug thu breith. 

Agus thionndaidh e ris a' mhnaoi, agus thubhairt e ri Sìmon, 

Am faic thu a' bhean seo? Chaidh mi steach do d' thigh, 

cha d'thug thu dhomh uisge air son mo chos : ach nigh ise mo 
chasan le deoir, agus thiormaich i iad le folt a cinn. Cha d'thug 
thu dhomh pòg : ach cha do sguir a' bhean so o'n àm a thàinig 
mi stigh do phògadh mo chos. Cha d'ung thu mo cheann le ola: 
ach dh'ung a' bhean seo mo chasan Ile ola. Uime sin tha mi ag 
ràdh riut, Tha a peacaidhean, a tha lìonmhor, air am maitheadh; 
oir ghràdhaich i gu mòr : ach dhàsan a mhaithear beagan, 

is beag a ghràdhaicheas an t-aon. Agus thubhairt esan rithe, 
Tha do pheacaidhean air am maitheadh. Lùcas 7:40-48 


Thugaibh an aire dhuibh fhein: ma pheacaicheas do bhrathair 
a'd' aghaidh, cronaich e; agus ma ni e aithreachas, 

thoir maitheanas dha. Agus ma pheacaicheas e ad aghaidh 
seachd uairean anns an là, agus gun till e riut seachd uairean 
anns an là, ag ràdh, Tha aithreachas orm; bheir thu maitheanas 
dha. Lùcas 17:3-4 


Anns a bheil againn saorsa tre fhuil-san, maitheanas 
pheacaidhean, a rèir saoibhreas a ghràis ; Ephèsianach 1:7 


A' giùlan le chèile, agus a' maitheadh da chèile, ma tha 
cùis-fhagairt aig neach an aghaidh neach sam bith: eadhon mar 
a thug Crìosd maitheanas dhuibhse, mar sin dèanaibh-sa mar an 
ceudna. Colosianaich 3:13 


Ma dh' aidicheas sinn ar peacanna, tha esan firinneach agus 
ceart chum ar peacanna a mhaitheadh dhuinn, agus ar glanadh 
o gach uile neo-fhìreantachd. 1 Eòin 1:9 


Oir tha an Tighearna làn do thròcair agus do throcair, 
fad-fhulangach, agus ro-throcairich, agus a' maitheadh 
pheacaidhean, agus a' sàbhaladh ann an àm an àmhghair. 
ECCLESIASTIUS 2:11 


maith do d' choimhearsnach an cron a rinn e ort, mar sin mar an 
ceudna maithear do pheacanna an uair a ni thu urnuigh. 

Tha fuath aig aon neach an aghaidh neach eile, agus an iarr e 
maitheanas o'n Tighearna ? Cha nochd e tròcair do dhuine, a tha 
cosmhuil ris fèin : agus an iarr e maitheanas 'n a pheacaidhean 
fèin ? ECCLESIASTIUS 28:2-4 


... Geall thu, O Thighearna, a reir do mhaitheis mhoir, aithreachas 
agus maitheanas dhoibh-san a pheacaich a'd' aghaidh : agus do 
throcair neo-chriochnach shuidhich thu aithreachas do pheacaich, 
chum gu'm biodh iad air an tearnadh... 1 


Gràdhaichibh a chèile o'r cridhe ; agus ma pheacaicheas duine 
a'd' aghaidh, labhraidh gu sìochail ris, agus na biodh cealg ann 
ad anam ; agus ma ni e aithreachas agus ma dh' aidicheas e, 
thoir maitheanas dha. Agus ma bhios e gun nàire, agus ma 
bhuanaicheas e na pheacadh, mar sin thoir maitheanas dha 

o chridhe, agus fàg do Dhia an dìoghaltas. TESTAMENT GAD 2:3, 8 


